**Výbor Národnej rady Slovenskej republiky**

**pre ľudské práva, národnosti a postavenie žien**

4. schôdza

**16**

**Uznesenie**

**Výboru Národnej rady Slovenskej republiky pre ľudské práva, národnosti a postavenie žien**

z 9. októbra 2006

k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov v znení neskorších predpisov (tlač 42)

 **Výbor Národnej rady Slovenskej republiky pre ľudské práva, národnosti a postavenie žien**

1. **súhlasí**

s návrhom skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z.z. o platových pomeroch niektorých ústavných činiteľov v znení neskorších predpisov (tlač 42),

1. **odporúča**

Národnej rade Slovenskej republiky návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov v znení neskorších predpisov (tlač 42) schváliť s pripomienkami, uvedenými v prílohe tohto uznesenia,

1. **ukladá**

predsedovi výboru informovať gestorský Výbor Národnej rady Slovenskej republiky pre financie, rozpočet a menu.

Vladimír Jánoš László Nagy

overovateľ predseda výboru

### Výbor Národnej rady Slovenskej republiky

pre ľudské práva, národnosti a postavenie žien

 4. schôdza

Príloha

k uzneseniu Výboru Národnej rady Slovenskej republiky pre ľudské práva, národnosti a postavenie žien č. 16

Pripomienkyk návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov v znení neskorších predpisov (tlač 42)

K čl. I.:

1. V druhom bode sa za slovo „počas“ vkladajú slová „toho istého“.

Ide o spresnenie navrhovaného znenia, aby sa

vylúčili interpretačné problémy v prípade, ak

poslanec vykonával mandát ako náhradník počas

viacerých volebných období.

1. V treťom bode sa slová „alebo bol v nasledujúcom volebnom období opätovne vymenovaný za člena vlády“, nahrádzajú slovami „alebo v nasledujúcom volebnom období sa stal poslancom, alebo bol opätovne vymenovaný za člena vlády“.

Ustanovuje sa rovnaká zásada aj pre člena vlády,

ktorá platí pre poslanca, ktorý bol znovu zvolený

v nasledujúcom volebnom období.

K čl. II.:

1. V čl. II. sa slová „dňom vyhlásenia“ nahrádzajú slovami „1. januára 2007“.

Vzhľadom na to, že v návrhu zákona ide

o finančné nároky, odporúča sa termín účinnosti

ustanoviť konkrétnym dátumom. V nadväznosti

na priebeh legislatívneho procesu navrhuje sa v

súlade s čl. 6 ods. 7 a 8 legislatívnych pravidiel

tvorby zákonov ustanoviť termín účinnosti od 1.

januára 2007.